**PLAN AKTIVNOSTI ODBORA ZA OSIGURAVANJE I UNAPREĐIVANJE KVALITETE ODJELA ZA MATEMATIKU SVEUČILIŠTA U RIJECI**

**ZA 2018. GODINU**

**(prilog za 3. sjednicu Odjelskog vijeća**

**Odjela za matematiku Sveučilišta u Rijeci)**

Glavnina aktivnosti Odbora planiranih za 2018. godinu vezana je uz procedure provođenja unutarnje prosudbe sustava osiguravanja kvalitete na Odjelu za matematiku Sveučilišta u Rijeci, opisane u Priručniku za kvalitetu studiranja Odjela za matematiku Sveučilišta u Rijeci i Dopuni Priručniku za kvalitetu studiranja Odjela za matematiku Sveučilišta u Rijeci. U 2018. godini provest će se aktivnosti predviđene petogodišnjim planom, a za pojedine aktivnosti biti će zaduženi članovi Odbora.

Analiza podataka o broju nastavnika i studenata provodi se svake godine i planira se njezino provođenje početkom ljetnog semestra akademske godine 2017./2018.

Analiza međunarodne suradnje i mobilnosti nastavnika i studenata je procedura koja se provodi svake godine. Planira se provesti u listopadu 2018. godine za akademsku godinu 2017./2018.

Analiza prolaznosti u zimskom semestru akademske godine 2017./2018. planira se provesti sredinom ljetnog semestra iste akademske godine, a analiza prolaznosti u ljetnom semestru akademske godine 2017./2018. planira se provesti u listopadu 2018. godine.

U suradnji s Centrom za osiguravanje i unapređivanje kvalitete tijekom rujna i listopada provest će se anketa o zadovoljstvu studiranjem na Odjelu za matematiku. Također, u studenom 2018. biti će analizirani rezultati ankete za utvrđivanje razloga ispisa sa studija za razdoblje od proteklih godinu dana.

Odbor će u siječnju 2018. pripremiti izvješće o aktivnostima poduzetim nakon provedene unutarnje prosudbe sustava osiguravanja kvalitete na Odjelu za matematiku Sveučilišta u Rijeci u ožujku 2017. godine.

Tijekom 2018. godine Odbor će obavljati i ostale tekuće poslove vezane uz osiguravanje i unapređivanje kvalitete na Odjelu za matematiku Sveučilišta u Rijeci. Nastojat će među djelatnicima Odjela i studentima širiti svijest o kulturi kvaltitete te će svojim radom nastojati doprinositi povećanju kvalitete djelatnosti na Odjelu.

Voditeljica Odbora doc. dr. sc. Ana Jurasić i u 2018. godini će izvještavati Odbor o svim temama o kojima se raspravljalo na sjednicama Odbora za kvalitetu Sveučilišta u Rijeci.